Eftirfarandi ályktun var samþykkt samhljóða á almennum félagsfundi Geðlæknafélags Íslands mánudaginn 7. febrúar 2000 : " Almennur félagsfundur Geðlæknafélag Íslands haldinn 7. febrúar 2000 mótmælir harðlega fyrirhuguðum niðurskurði á þjónustu við geðsjúka á geðdeild Sjúkrahúss Reykjavíkur . Verði þessar tillögur samþykktar af heilbrigðisráðherra eru líkur á að fjórðungs fækkun verði á bráðarýmum fyrir geðsjúka á Íslandi auk skerðingar á annarri þjónustu í samræmi við það . Kemur sú skerðing verst niður á þeim sem haldnir eru alvarlegustu geðsjúkdómunum , þeim sem búa við erfiðar félagsaðstæður og einstaklingum sem þurfa á bráðainnlögn að halda vegna sjálfsvígshættu . Geðsjúkdómar eru oftar en ekki sjúkdómar ungs fólks . Ónóg meðferð á byrjunarstigum geðsjúkdóma getur stofnað lífi ungra einstaklinga í hættu og stuðlað að varanlegri örorku . "